da da nb da et pl sv en sv war pl hbs_lat nb da da da da da de en nl da da sv fr da sv sv da sv da de en nl de en da da da it da da nl da da de da da da da da en da da da da da pl da da en da sv da da da da da da da da da da nb da de da da nb da et pl sv en sv war pl hbs_lat nb da da da da da de en nl da da sv fr da sv sv sv da da de en nl de
Forlaget Landsvalen - Bogens vej
Her kan I se og læse lidt om, hvordan bogen Jonathans Traktor blev til.
Virkeligheden er fyldt med gode historier. Hjemme hos de mange børn, som bor på et levende landbrug, findes der rigtig mange ideer til at fylde i en bog, så Line besøgte en familie på en gård.
Besøg hos Jonathan på gården ”Ballebogård” i Østjylland. Jonathan i hjælper i malkestalden.
Der skulle sættes ord på de mange ideer, og de skulle sættes sammen til en tekst. Meget måtte vælges fra. Finde rimeord og pusle med ordene. Få ord og handling til at flyde.
Line i sofaen med ordbøger og kladder.
Ud fra teksten skulle der laves skitser til billeder. Og billeder og tekst skulle passe til hinanden.
Line besøgte familien på gården flere gange for at få ideer, kigge og snakke.
Der skulle findes ting og steder at tegne efter. Noget der viste de gode oplevelser fra et landbobarns hverdag. Skitserne blev forvandlet til fine billeder.
Tegningerne blev overført til tykt akvarelpapir, så de ku´ males med akvarelfarver. Heldigvis var der masser af dejlige solskinstimer i foråret 2011. Farverne bliver flottest, når de males i solskinsvejr. Line blandede alle akvarel-vandfarverne i hånden og malede billederne med fine mårhårs-pensler.
Line sidder og maler ved spisebordet derhjemme.
Bogen blev grundigt gennemlæst og gennemkigget af flere landbo- og ikke-landbofamilier flere gange undervejs. Endelig var bogen klar til at komme videre.
Hos grafikeren på trykkeriet sidder Line og hjælper med at rette det sidste.
På et stort miljøcertificeret trykkeri blev bogen trykt på en maskine, der er så stor som en lastvogn med anhænger. En maskine der er dyr at starte op, men til gengæld kan trykke en hel masse bøger på kort tid.
Trykmaskinen på trykkeriet i Aarhus.
Alle de mange trykte bogsider blev kørt til Holstebro til bogbinderiet. Her findes nogle store haller fyldt med spidsfindige computerstyrede maskiner, som kan sætte de trykte sider sammen til fine bøger.
På bogbinderiet i Holstebro.
Fra bogbinderiet blev bøgerne kørt med fragtmand til Forlaget Landsvalen. Her er Line med helt nye bøger. Dejligt at have en færdig bog i hånden efter et års arbejde.
Så er det ud til læserne og høre deres modtagelse. Og den har været god :o)
Line til Landsskue i Herning.
Dette er en meget kort beskrivelse af at lave en bog. En opgave som strakte sig over et helt år, med andre ting ind imellem. Den lange udgave af historien kan opleves, hvis Line kommer ud og fortæller og viser billeder. Kontakt Line Margareta Iversen via mail eller telefon, se Kontakt
HUSK: Du kan stadig bestille bøger her på siden ved at sende en mail (find formular her) eller ring til forlaget på 75 66 57 26 (fastnet, ingen sms), og få varerne hurtigt leveret i pakkeboks.
Gæs læser bøger. Vil du og børnene også være klogere? Så find gaver her på siden.
Vi er på YouTube - klik ind forbi vores kanal.
Forlaget Landsvalen: Tlf: 75 66 57 26 E-mail: forlagetlandsvalen@hotmail.com CVR: 31 45 42 39
Brøndager 31, 8751 Gedved, Danmark